Sian Thomas - Prifysgol Abertawe\nBA & MA Cymraeg, Dosbarth 1980.\nPam dewis gyrfa mewn teledu?\nNid fi ddewisodd teledu, ond teledu dewisodd fi! Ers yn ifanc, archeolegydd o’n i ishe bod, a gweithio yn yr Aifft yn arbennig, ond roedd hi’n amhosib astudio hen hanes yn yr ysgol – ‘roedd rhaid neud hanes mwy modern yn gyntaf. Roeddwn yn dwli ar y Gymraeg hefyd, felly dyma benderfynu astudio Cymraeg fel gradd, a chadw’r Eifftoleg fel diddordeb mawr a hobi. Roeddwn yn ymwybodol iawn o’r frwydr i sefydlu sianel deledu Cymraeg, ac erbyn i mi orffen yn y coleg, ‘roedd y Sianel yn realiti. Erbyn hynny, roedd gen i brofiad radio helaeth, ac ar ôl cyfweliad am swydd cyflwynydd gydag S4C, mi gefais y swydd. Mae’r gweddill yn hanes , fel ma’ nhw’n dweud.\nSiwd wnaethoch chi ddechrau ar eich gyrfa?\nTra yn y chweched dosbarth yn yr ysgol - Ysgol Gyfun Ystalyfera, roeddwn yn chwilio am waith dros yr haf, i ennill tipyn o arian ychwanegol. Cefais y cyfle i weithio ar y dderbynfa yng ngorsaf radio Sain Abertawe - yn ateb ffôns - a hynny am dair wythnos, tra bo’r derbynnydd ar wyliau. Tra yno byddai pobol yn dod â’u coffi i gael sgwrs gyda fi, a bûm yn siarad rhywfaint am y ffaith fy mod yn licio canu, ac yn ymddiddori yn y sîn bop Cymraeg. Daeth y swydd i ben, ond rhai wythnosau wedyn cefais alwad ffôn gan Wyn Thomas, oedd yn bennaeth rhaglenni Cymraeg yr Orsaf ar y pryd, yn gofyn a oedd gen i ddiddordeb mewn cyflwyno rhaglen fyw ar ganu ysgafn Cymraeg. Roedd y DJ presennol yn gadael i fynd i’r BBC. Roeddwn erioed wedi ystyried cyflwyno, ond derbyniais y cynnig, a mynd am raglen brawf. Ar ddiwedd honno, ddwedodd Wyn ‘wela i ti wythnos nesa’, a dyna ddechrau ar bethe. Cefais hyfforddiant ar weithio’r ddesg rheoli, ac o fewn wythnos roedd gen i raglen radio wythnosol fyw am ddwy awr bob nos Wener! O fewn dim, roeddwn yn ‘hooked’ ac yn mwynhau pob munud. Prifysgol Abertawe oedd fy newis cyntaf i wneud gradd - roeddwn yn awyddus i astudio tafodieitheg a chymdeithaseg iaith, ac roedd yr Adran Gymraeg yno yn ei gynnig fel opsiwn. Roedd yn gyfleus iawn felly i fi fynd i Sain Abertawe bob nos Wener i wneud fy rhaglen , ac yna dod yn ôl i’r Coleg. Gwnes hyn am bedair blynedd wrth wneud B.A. Cymraeg, ac yna M.A. mewn tafodieitheg a chymdeithaseg iaith. Tra yno, cefais ddysgu am bob agwedd o ddarlledu radio - casglu straeon newyddion, golygu tapiau, gwerthu ‘air time ‘ hysbysebion, gwneud ‘jingles’ - ‘you name it’ fe wnes i fe. Roedd yn brofiad anhygoel, ac yn sylfaen wych i’r byd darlledu. Erbyn hyn roedd y ‘bug’ darlledu wedi cydio ynof, ac roedd S4C yn mynd i ddigwydd, ac ar y gorwel. Ar ôl gadael Coleg es i weithio am ychydig fisoedd fel ymchwilydd i Radio Cymru yn Abertawe, cyn gweld swydd cyflwyno S4C yn cael ei hysbysebu yn y wasg. Es amdani, ac fel dwedes I , mae’r gweddill yn hanes.\nBeth ydych chi’n hoffi fwyaf am gyflwyno?\nDwi wrth fy modd yn cyflwyno. Dwi’n licio bod yng nghanol pobol, ac wrth fy modd yn clywed eu straeon. Mae’r swydd yma yn berffaith i fi felly. Dwi’n cael sgwrsio gyda rhywun gwahanol bob dydd, ac yn cael y cyfle i ddysgu am bob math o bethe. Mae’n fraint i rannu hanesion, ymweld â chartrefi pobol , a dweud eu hanes. Mae hefyd wedi golygu mod i wedi cael y cyfle i deithio’r byd a ffilmio mewn nifer o wledydd gwahanol. Mae pob diwrnod yn wahanol, a ma’ hynny’n wych.\nSut deimlad oedd bod yn un o gyflwynwyr cyntaf S4C?\nMae cael bod yno ar ddechrau unrhyw beth yn fraint, ac roedd cael bod yno ar ddechrau S4C yn fythgofiadwy. Roedd cymaint o frwydro ac aberthu wedi bod yn gefnlen i sefydlu S4C, ac roeddwn yn awyddus i neud fy ngore glas i sicrhau ei llwyddiant. Roeddwn yn un o’r tîm o dri chyflwynydd cyntaf y Sianel - Robin , Rowena a finnau, y fenga’ o’r tri. Roedd bod yno ar y noson agoriadol yn brofiad anhygoel. Dim ond un noson agoriadol sydd yna - mae’n unigryw, ac mi roeddwn i yno.\nYdych chi’n teimlo bod rhagfarn yn erbyn cyflwynwyr benywaidd o hyd?\nDwi wedi bod yn ffodus iawn yn fy ngyrfa i weithio gydag amrywiaeth o bobol o bob cwr, ac ymhob maes. Ers y swydd gyntaf yna ar Radio Sain Abertawe, dwi wedi bod yn y lleiafrif, fel merch, ac er bod pethe wedi gwella’n aruthrol dros y blynyddoedd, mae merched dal yn y lleiafrif yn y swyddi uchaf mewn darlledu. Rhaid cyfaddef, dwi erioed wedi profi rhagfarn gan fy mod yn ferch, nag o ran fy oedran. Dwi’n credu fy mod wedi bod yn fwy ffodus na nifer. Mae’n wir fod dynion yn cael eu beirniadu’n llai llym na merched am eu golwg (a’u gallu yn aml), ac yn sicr mae rhagfarn yn fyw ac yn iach iawn yn y cyfryngau. Fel merched mae disgwyl i chi edrych yn well a phrofi eich bod yn gallu neud y swydd nid jest cystal, ond yn aml yn well na dynion . Ma’ pethe yn newid - ‘drychwch ar y merched gwych sy’n ymddangos ar ein sgrin bob nos - ond does gen i ddim amheuaeth eu bod wedi gorfod brwydro, a brwydro i ennill eu lle. Mae yna dipyn o ffordd i fynd, a lot o frwydrau eto o’n blaen ni.\nPwy yw’r person enwocaf i chi holi?\nDwi wedi cael y fraint o gyfweld a phob math o bobol ym mhob cylch o fywyd. Beth sy’n gwneud rhywun yn enwog? Bod pobol yn eich nabod ar y stryd? Eich bod yn gyfoethog, neu yn llwyddiannus yn eich gyrfa? Eich bod yn wyneb cyfarwydd drwy’r byd? Yn ddylanwadol? Os felly, dwi wedi bod ddigon ffodus i gyfweld ag amryw o'r rhain. Anodd dweud pa un fyddai’r mwyaf enwog, nag am ba reswm chwaith.\nPwy yw’r person mwyaf anodd i chi gyfweld?\nY mwyaf anodd? Mi gadwa i hynny’n gyfrinach - ond byddai mwy nag un ar y rhestr!!\nAtgofion o fod yn fyfyriwr yn Abertawe?\nGallaf ddweud yn gwbl onest taw fy mlynyddoedd fel myfyrwyr yn Abertawe oedd gyda’r hapusaf yn fy mywyd. Pe byddai modd gwneud yr un peth eto, gyda’r union run bobol, fydden ni yno’n syth! Roeddwn wrth fy modd gyda’r cwrs a staff yr Adran Gymraeg, roedd y Gym Gym yn lot o sbri, a gwnes ffrindiau oes yno . Roedd y Brifysgol ar un campws hefyd - yn wahanol i nifer o brifysgolion eraill, sydd naill ai heb gampws, neu sydd ag adrannau ar chwâl ar draws dinas neu dref. Roedden ni, fyfyrwyr Abertawe , gyda’n gilydd, beth bynnag oedd eich cwrs - hanes, peirianneg, Saesneg, gwyddoniaeth, cerddoriaeth, Cymraeg ac yn y blaen. Roedd pawb yn bwyta gyda’n gilydd yn y ffreutur, ac yn yfed gyda’n gilydd yn y bar. O ganlyniad roedd ein llwybrau, fel Cymry Cymraeg yn y meysydd gwahanol, yn croesi’n ddyddiol, hyd yn oed os oedden ni’n astudio mewn adrannau cwbl ar wahân. Roedd gen i ffrindiau o bob cwr o’r byd hefyd. Erbyn hyn wrth gwrs mae campws anferth arall ar Fabian Way, sy’n wych, ond o ganlyniad, ma’ na ddwy ran i’r brifysgol nawr, a dau gampws. I fi, roedd bod gyda’n gilydd fel un corff o fyfyrwyr Abertawe yn amhrisiadwy. Mae’r Gymraeg, erbyn hyn, diolch fyth yn cael mwy o sylw a mwy o statws nag yn ein dyddiau ni. Dyddiau hynny, roedd yn frwydr barhaol i gael pethe’n ddwyieithog, ac i gael statws cydnabyddedig i’r Iaith o fewn y coleg.\nAr y llaw arall, mae dinas Abertawe ei hun i weld yn llai Cymreig a Chymraeg nag y bu pan oeddwn i’n fyfyriwr. Bryd hynny roedd y Gymraeg I’w chlywed yn gyson mewn siopau ac ar y stryd. Mae llai o Gymraeg ar y stryd nawr, ac mae hynny yn ofid calon.\nAnghofia i fyth fy nyddiau yn y Brifysgol yn Abertawe - dyddiau dedwydd, dyddiau hapus, dyddiau da a dyddiau i’w trysori am byth.


Cyfoeth Naturiol Cymru / Blog o'r gors – Corsydd Mawn: Pair yr Hinsawdd\nBlog o'r gors – Corsydd Mawn: Pair yr Hinsawdd\n~Carmel NewidHinsawdd Cyforgorsydd\nGan Professor Huw C. Davies\n17 Rhag 2021\nMae'r Athro Huw C. Davies yn arbenigwr gwyddor yr amgylchedd sydd bellach wedi ymddeol ac yn rhan-berchennog Cernydd Carmel – safle prosiect Cyforgorsydd Cymru LIFE yn Ne Cymru.\nMae ymchwil yr Athro Davies dros y 50 mlynedd diwethaf wedi canolbwyntio ar ddeinameg ffenomenau llif sy’n gysylltiedig â’r tywydd, rhagfynegiad tywydd rhifiadol, prosesau cludo atmosfferig, a’r cysylltiad rhwng systemau tywydd ac amrywioldeb hinsawdd.\nYn y blog gwadd hwn mae'n siarad am y gwaith sy'n digwydd yng Nghernydd Carmel a'i bwysigrwydd wrth fynd i'r afael â'r argyfwng hinsawdd.\nAnaml y bu materion amgylcheddol a newid hinsawdd allan o'r penawdau yn ystod y flwyddyn ddiwethaf. Yn ystod misoedd cynnar 2021, gwelwyd tanau gwyllt dinistriol yn Awstralia, llifogydd marwol yn yr Almaen a thon gwres digynsail yng Ngorllewin Canada.\nDilynwyd hyn gan yr asesiad diweddaraf gan y Panel Rhyng-lywodraethol ar Newid Hinsawdd (IPCC) a oedd yn dogfennu'r newid a arsylwyd, ac a ddarparodd ragamcanion gwyddonol â sail gadarn ond arswydus o newid yn y dyfodol, a datgan yn ddigamsyniol bod yr achos yn gysylltiedig â llosgi tanwyddau ffosil.\nRoedd hyn i gyd yn gefndir ingol i'r cyfarfod COP26 diweddar yn Glasgow pan anogwyd gwledydd i addo a chydweithio i ddatblygu camau adfer priodol i ddiogelu'r amgylchedd naturiol a lliniaru effeithiau newid hinsawdd.\nUn canlyniad calonogol i'r cyfarfod oedd yr addewid gan 12 gwlad i gefnogi'n ariannol ac i gydweithredu'n effeithiol i atal a gwrthdroi colli coedwigoedd a dirywiad tir erbyn 2030, a thrwy hynny wrthweithio cynhesu byd-eang trwy wella gallu arwyneb y tir i ddal y CO2 o allyriadau tanwydd ffosil.\nMae'n ddealladwy efallai bod llai o sylw wedi'i roi i gyhoeddiad diweddar safle ymgeisydd y DU ar gyfer statws treftadaeth y byd. A beth yw'r safle a allai yn y dyfodol gael ei osod ochr yn ochr â'r Grand Canyon a'r Great Barrier Reef ysbrydoledig? Y system gorgorsydd fwyaf cyfan a helaeth yn y byd, Flow Country yn yr Alban.\nMae'r ehangder helaeth hwn o gorgorsydd yn ymestyn ar draws Caithness a Sutherland yng ngogledd eithaf yr Alban ac mae'n set gymhleth o systemau pyllau cydgysylltiedig a nodweddion micro. Nid yn unig ei fod yn gartref i fflora a ffawna trawiadol ond mae hefyd yn chwarae rhan hanfodol yn ein hamddiffyniad yn erbyn effeithiau newid hinsawdd.\nFelly gellir cyfiawnhau dewis cors fawn yn sicr, ac mae'n cyfuno materion digwyddiadau tywydd eithafol, newid hinsawdd, diogelu'r amgylchedd naturiol, coedwigo a dal carbon.\nMae'r cysylltiad yn cael ei arddangos yn hyfryd gan Brosiect Cyforgorsydd Cymru LIFE Cyfoeth Naturiol Cymru. Ei nod yw brwydro yn erbyn effeithiau degawdau o ddiraddio corsydd mawn a sychu allan o saith enghraifft wych o gynefinoedd cyforgors yng Nghymru a'u hadfer i gyflwr gwell.\nMae'r diraddiad – colli mwsoglau a hesg a graddfa syfrdanol y sychu ei hun – wedi bod yn amlwg iawn wrth i mi arsylwi (ac weithiau croesi) un o'r saith safle hyn ers dros hanner canrif – Cernydd Carmel.\nMae Cernydd Carmel yn gyforgors fechan ger Crosshands yn ne Cymru. Mae'n cynnwys 7 hectar ac mae'n rhan o Safle o Ddiddordeb Gwyddonol Arbennig Mynydd Carmel ehangach ac Ardal Cadwraeth Arbennig sy'n 360 hectar i gyd.\nMae prosiect Cyforgorsydd Cymru LIFE wedi bod yn gwneud rhywfaint o waith adfer ar y safle yn ddiweddar trwy dynnu prysgwydd a thorri glaswellt Molinia sy'n dominyddu'r safle.\nMae cynlluniau hefyd i adeiladu byndiau cyfuchlin isel, a fydd yn dal mwy o ddŵr ar gromen y gyforgors, gan gadw'r safle'n wlypach am gyfnod hirach. Mae'r rhain yn amodau delfrydol ar gyfer planhigion migwyn pwysig a byddan nhw’n eu helpu i sefydlu a ffynnu ar y safle.\nBydd yr adferiad a gyflawnir gan brosiect LIFE, os caiff ei ailadrodd yn fyd-eang, yn arwain at ganlyniadau ymhell y tu hwnt i adfer mwsogl a hesg a darparu amgylchedd pleserus a nodedig i bobl. Mae mawndiroedd i bob pwrpas yn bair hinsawdd dilys.\nDim ond rhyw 3% o arwyneb tir y blaned sydd wedi’i orchuddio â mawndiroedd ond eto maen nhw, yn enwedig corsydd lle mae mwsogl yn bennaf, yn storio tua 30% o garbon pridd byd-eang. Mae hyn yn cyfateb i ddwywaith cymaint o garbon ag sy'n cael ei storio yng nghoedwigoedd y blaned.\nMae angen dirfawr nid yn unig i atal rhyddhau'r carbon sydd wedi'i storio mewn corsydd mawn mewn hinsawdd sy'n newid, ond hefyd i gynnal a gwella eu priodweddau atafaelu lle bo hynny'n bosibl.\nBydd hyn yn golygu monitro ac ymateb i newidiadau yn eu llystyfiant, asesu a chyfyngu (a manteisio i'r eithaf) ar effaith digwyddiadau tywydd eithafol disgwyliedig.\nMae ymchwil a dadansoddiad o greiddiau mawn a gafwyd o fawndiroedd yn darparu gwybodaeth yn y fan a'r lle ar amodau hinsawdd y gorffennol. Gellir olrhain tystiolaeth o ddigwyddiadau newid hinsawdd yn y gorffennol fel cyfnodau o law hir cyson ac amodau sychder estynedig yn ôl i lawr trwy'r creiddiau mawn ac mae'n rhoi cipolwg ar batrymau digwyddiadau hinsawdd yn y dyfodol.\nBydd yr amcanion hyn yn ei gwneud yn ofynnol i ni ddefnyddio gwybodaeth wyddonol bresennol a hyrwyddo ymchwil sydd wedi'i hanelu at ddeall ecosystemau corsydd mawn yn well, ochr yn ochr â chynyddu gorchudd coed, cynnal ein galluoedd ffermio; a chynnal ymgysylltiad cyhoeddus sensitif.\nRhagor o wybodaeth am Brosiect Cyforgorsydd Cymru LIFE


Myfyrwyr o’r Undeb Ewropeaidd | beta.llyw.cymru\n5. Myfyrwyr o’r Undeb Ewropeaidd\nOs ydych chi’n wladolyn o’r Undeb Ewropeaidd sy’n byw yng Nghymru, ac os ydych chi wedi byw yn y Deyrnas Unedig am lai na thair blynedd cyn diwrnod cyntaf blwyddyn gyntaf eich cwrs, fe allwch chi (ac aelodau eich teulu) wneud cais yn arferol am gymorth ariannol tuag at gostau ffioedd dysgu tra byddwch yn astudio yng Nghymru. Os ydych wedi byw yn y Deyrnas Unedig am dair blynedd neu ragor cyn diwrnod cyntaf blwyddyn gyntaf eich cwrs, yna mae’n bosib hefyd y byddwch chi (ac aelodau eich teulu) yn gymwys i wneud cais am grantiau a benthyciadau i helpu tuag at gostau byw, sy’n ychwanegol at y cymorth ariannol tuag at gostau eich ffioedd dysgu.\nOs ydych chi’n weithiwr mudol neu’n blentyn i weithiwr o wlad Twrci, mae’n bosib y byddwch hefyd yn gymwys am help gyda ffioedd dysgu a chymorth ychwanegol. Mae’n bosib hefyd y bydd gweithwyr mudol o Ardaloedd Economaidd Ewropeaidd neu’r Swistir hefyd yn gymwys am gymorth ychwanegol.\nCyn ichi dderbyn unrhyw gyllid ar gyfer eich cwrs addysg uwch mewn prifysgol neu goleg, rhaid ichi sicrhau bod eich cwrs yn un cymwys.\nRhaid i’r cwrs arwain at gymhwyster yn un o’r meysydd canlynol:\nGradd Gyntaf ee. BA, BSc neu Bed\nTystysgrif Genedlaethol Uwch\nDiploma Cenedlaethol Uwch\nCwrs Meistr integredig\nRhaid i’ch cwrs gael ei gynnal yn un o’r canlynol:\nPrifysgol yn y Deyrnas Unedig\nColeg yn y Deyrnas Unedig sy’n derbyn cyllid gan y llywodraeth\nSefydliad preifat penodedig yn y Deyrnas unedig (gofynnwch i’r brifysgol neu’r coleg a yw’r cwrs wedi’i ddynodi’n benodol gan Lywodraeth Cymru.)\nGrŵp o ysgolion sy’n cymryd rhan mewn cynllun Hyfforddiant Cychwynnol Athrawon sy’n Seiliedig ar Ysgolion yn y Deyrnas Unedig\nOs hoffech siarad gyda rhywun am eich cymhwysedd i gael cyllid i fyfyrwyr a pha gymorth gallech ei gael, cysylltwch â Chyllid Myfyrwyr Cymru.\nGallai myfyrwyr cymwys gael benthyciad tuag at ffioedd dysgu i helpu i dalu’r ffioedd dysgu y mae eich prifysgol neu’ch coleg yn eu codi.\nBenthyciadau ffi ddysgu\nUchafswm y gellir ei godi am gwrs llawn-amser\nBenthyciad ffi ddysgu sydd ar gael\nAstudio mewn prifysgol neu goleg cyhoeddus yng Nghymru\nAstudio mewn prifysgol neu goleg preifat yng Nghymru ar gwrs sydd wedi’i ddynodi gan Lywodraeth Cymru\nDim cyfyngiadau £6,165\nGallai myfyrwyr rhan-amser o’r Undeb Ewropeaidd dderbyn cymorth cyffelyb ar sail pro-rata.\nNid yw’r Benthyciad Ffi Ddysgu yn cael ei gynnig ar sail asesiad incwm. Hynny yw, ni ystyrir incwm eich aelwyd wrth ystyried a ydych yn gymwys i’w gael. Dylech wneud cais drwy Cyllid Myfyrwyr Cymru naw mis cyn i’ch cwrs ddechrau.\nTelir ffioedd dysgu’n uniongyrchol i’ch prifysgol neu goleg mewn tri taliad. Codir cyfradd llog ar eich Benthyciad Ffi Ddysgu o’r diwrnod cyntaf y telir yr arian i’r brifysgol neu’r coleg hyd nes bod y benthyciad wedi’i ad-dalu’n llawn, neu hyd nes y caiff ei ddiddymu. Gallwch weld pa gyfradd llog a godir drwy ymweld â’r wefan ad-dalu benthyciadau.\nOs byddwch yn gadael y brifysgol neu’r coleg ar ôl bod yn bresennol ar ddiwrnod cyntaf y tymor, efallai y bydd rhaid ichi dalu peth o’r ffioedd. Os hoffech drafod hyn ymhellach, gallwch gysylltu â’r brifysgol neu’r coleg dan sylw.\nHefyd, mae bwrsariaethau ac ysgoloriaethau ar gael i’ch helpu gyda’ch astudiaethau. Yn ddibynnol ar eich amgylchiadau personol, efallai y gallwch gael cymorth ychwanegol drwy grantiau addysgol ac ymddiriedolaethau elusennol.\nOs ydych yn fyfyriwr o’r Undeb Ewropeaidd, defnyddiwch y manylion cyswllt isod i gael rhagor o wybodaeth.\nGwasanaethau Cyllid i Fyfyrwyr\nY Cwmni Benthyciadau Myfyrwyr\nFfôn: +44 (0)141 243 3570 (Llun – Gwener, 9:00 tan 17:30)\nBlaenorol Myfyrwyr cwrs meistr ôl-radd a doethuriaeth\nNesaf Gwneud cais am gyllid i fyfyrwyr\nar y wefan Cyllid Myfyrwyr Cymru\nTalu Benthyciadau – yr holl wybodaeth\nar y wefan Cwmni Benthyciadau i Fyfyrwyr


Tsieina ACE 031 Peptide 1 Mg Powdr Gweithgynhyrchwyr, Cyflenwyr - Ffatri Uniongyrchol Cyfanwerthu - Xinhang\nACE 031 Peptid 1 Mg Powdwr\nMae ACE-031 yn therapiwtig fiolegol, yn seiliedig ar fath derbynnydd activid IIB (ActRIIB). Mae'r moleciwl yn atal signalau drwy rwymo'r derbynnydd ActRIIB ac yn cynyddu màs a chryfder cyhyrau. Mae ACE-031 yn brotein ymasiad ailgyfunol sy'n cael ei syntheseiddio yn artiffisial gan gyfuniad o wrthgyrff safonol a rhan o dderbynnydd ActRIIB. Mae'r protein ymasiad ailgyfunol yn cael gwared ar myostatin a biomolelau eraill sy'n cyfyngu ar gryfder neu dwf cyhyrau.\nEnw Cynnyrch ACE 031\nAdwaenir hefyd fel Peptid ACE-031\nYmddangosiad Powdwr Gwyn Rhew-Sych\nMath y Cais Chwistrellu\nCyflenwi Ffurflen Powdwr Lyophilized Mewn Vials / Pur powdr Pur Dim Fial\nMae rhai adeiladwyr corff yn defnyddio ACE-031 i hyrwyddo twf cyhyrau ac i wella cyhyrau heb lawer o fraster. Ni adroddwyd ar unrhyw ddigwyddiadau niweidiol difrifol ar ôl ACE-031. Mae'r rhan fwyaf o'r digwyddiadau niweidiol cyffredin yn ysgafn ac yn oddefadwy. Mae'r polypeptid yn cynnwys 368 o foleciwlau asid amino, sy'n ffurfio cyfadeilad polypeptid mawr iawn. Mae twf cyhyrau yn cael ei reoleiddio gan gynhyrchu asidau amino, a theulu super beta protein TGF yw'r rheolydd yn bennaf fel y nodwyd yn gynharach mae'r mecanwaith switsh ar ac oddi ar y cefn yn hanfodol ar gyfer cynhyrchu cyhyrau. Pan fydd derbynyddion ActRIIB yn rhyngweithio â'r GDF-8, mae'n anfon signal, sydd yn ei dro yn hyrwyddo twf cyhyrau.\nACE 031 Effaith\nYn ôl yr adeiladwr corff sy'n gallu cael Ace-031, bob 1-2 wythnos, mae'n ymddangos bod y dos rhwng 1-3 mg y cilogram o bwysau corff. $ 28 y miligram. Yn ogystal, gan ystyried byd garw cwmnïau peptid, os ydych chi'n gwario'r arian hwn, byddai'n well i chi sicrhau ei fod yn gynnyrch go iawn rydych chi'n ei brynu a dim twyllo fel y gallwch gael arian yn ôl unwaith na chawsoch unrhyw beth o nhw.\nYmddangosiad Powdr gwyn gwyn i ffwrdd\nPurdeb (HPLC) ≥98%\nAsid asetig 3.0-8.0%\nAsid Trifluoroacetic <>\nMS Yn gyson\n1.Having wedi bod yn cymryd rhan yn y maes hwn ers blynyddoedd, cyn allforio, rydym yn maunfacture uchaf o steroid yn Tsieina farchnad fwy na deng mlynedd.\n2. Mae eu cynhyrchion yn 99% + pur a safon EP / USP.\nrydym yn undeb accpet Western, Banc trosglwyddo, Bitcion, Money gram, Alipay\nHot Tags: powdr ace 031 peptid 1 mg, Tsieina, gweithgynhyrchwyr, cyflenwyr, ffatri, cyfanwerthu\nPâr o: Powdwr Peptide TB500\nNesaf: HGH Fragment 176-191 Polypeptide Hormones\nPowdr crai asetad Trestolone ar gyfer adeiladu cyhyrau


LGT :: Canŵio\n06-08 Gorffennaf: Caerdydd\nAr Ddydd Gwener 6ed o Orffennaf, rydym yn falch o gyhoeddi bydd Canŵio yn dychwelyd i Gemau Cymru.\nRydym yn edrych ymlaen at gystadleuaeth gyffrous sydd o hyd yn tynnu torf fawr i’r Ganolfan Dŵr Gwyn Cenedlaethol, Bae Caerdydd.\n"Mae Canŵ Cymru yn falch iawn o fod yn rhan o Gemau Cymru’r haf hwn. Mae Gemau Cymru yn gyfle ardderchog i athletwyr ifanc ddangos eu talent. Mae Canŵ Cymru yn edrych ymlaen at raglen lwyddiannus, ac i gyd-weithio pellach gyda’r Urdd a’r partneriaid eraill."\nLleoliad: Dwr Gwyn Rhyngwladol Caerdydd\nLlysgennad Gemau Cymru Canŵio 2018\nDechreuais badlo pan oeddwn yn Ysgol Gynradd Pencaerau, lle bûm yn cymryd rhan mewn regata fechan yn yr ysgol, a dyna pan sefais ar gaiac am y tro cyntaf. Bryd hynny, nid oeddwn yn gwybod bod caiacio yn fath o chwaraeon. Ar ôl ymuno â Chlwb Canŵio Seren Dŵr, canfyddais gariad at y gamp.\nAr ôl ychydig flynyddoedd yn datblygu fy hun fel padlwr a chystadlu, nid yn unig yn y slalom ond mewn cystadlaethau rasio hefyd. Rwyf wedi darganfod bod y gamp yn cynnig cyfleoedd di-rif nid yn unig i fod yn gystadleuol wrth fagu profiad ar afonydd a chyrsiau amrywiol ar hyd a lled y DU, ond mae’n rhoi cyfle i chi gwrdd â phobl newydd a gwneud ffrindiau am oes.\n2017 oedd fy mlwyddyn fwyaf llwyddiannus hyd yma, pan gynrychiolais Brydain Fawr yn rhyngwladol am y tro cyntaf yn Slofacia, ac rwy’n edrych ymlaen i weld beth sydd gan dymor 2018 i’w gynnig oherwydd cefais fy newis unwaith eto yn ddiweddar i fod yn rhan o dîm Prydain a chystadlu’n rhyngwladol y tymor hwn.\nRwy’n gobeithio y bydd Gemau Cymru 2018 yn ysbrydoli nifer o unigolion, fel y cefais i fy ysbrydoli, a’u cyflwyno i’r gamp wych yr wyf wedi’i darganfod fy hun.


Claddu Mwslimaidd yng Nghymru - Marwolaeth a bywyd ar ôl marwolaeth - TGAU Astudiaethau Crefyddol Revision - BBC Bitesize\nCladdu Mwslimaidd yng Nghymru\nPan gaiff Mwslimiaid eu claddu mewn mynwentydd cyhoeddus yng Nghymru, defnyddir rhan arbennig ar wahân o’r fynwent. Yn y Fynwent Orllewinol yn Nhrelái yng Nghaerdydd, mae ardal neilltuedig ar gyfer claddedigaethau Mwslimaidd, lle defnyddir cerrig beddi syml i nodi’r beddau. Yn aml mae arysgrif Arabeg a Saesneg ar y garreg.\nYn 2016, cododd cymuned Fwslimaidd Caerdydd £6,500 i dalu am welliannau i’r ardal gladdu Fwslimaidd yn y Fynwent Orllewinol, ee:\narwyddion mewn Arabeg, Cymraeg a Saesneg, yn rhoi cyfarwyddiadau ynghylch sut i ymddwyn yn barchus wrth ymweld â’r fynwent\ndwy fainc goffa, lle gall pobl eistedd a myfyrio\ngwrychoedd helaeth i roi preifatrwydd ac addurn\nYn draddodiadol, mae’n well gan Fwslimiaid beidio â defnyddio arch. Ond yng Nghymru, dywed y gyfraith fod yn rhaid defnyddio arch i gladdu bob amser.\nRôl y mosg lleol\nMae gan sawl mosg ystafell arbennig a ddefnyddir fel marwdy. Bydd y teulu’n paratoi’r corff i’w gladdu, gan olchi’r corff yn ôl defod a elwir yn ghusl. Mae Canolfan Islamaidd De Cymru yn ardal Butetown, Caerdydd yn darparu cyfleusterau angladdol ar gyfer golchi, amdói ac adrodd gweddïau dros yr ymadawedig.\nYn draddodiadol bydd claddedigaeth Fwslimaidd yn digwydd o fewn 24 awr wedi’r farwolaeth, ac wedi i’r corff gael ei olchi a’i amdói mewn lliain. Ond, os nad yw hyn yn bosibl, caniateir hyd at dri diwrnod. Mae’n draddodiad i Imam arwain y gweddïau ar lan y bedd. Mae Cyngor Dinas Caerdydd yn rhedeg cynllun sy’n sicrhau y gellir claddu Mwslim o fewn 24 awr i’w farwolaeth.


Mae Obama yn condemnio 'tactegau tywyll' Rwseg yn yr Wcrain - Gohebydd yr UE\nMae Obama yn condemnio 'tactegau tywyll' Rwseg yn yr Wcrain\nMae Arlywydd yr Unol Daleithiau, Barack Obama, wedi condemnio ymddygiad ymosodol Rwsia yn yr Wcrain. Wrth siarad yn Warsaw i nodi 25 flynyddoedd ers cwymp comiwnyddiaeth yng Ngwlad Pwyl, fe alwodd ar ddemocratiaeth Gwlad Pwyl fel ffagl i’r Wcráin gyfagos.\n"Sut allwn ni ganiatáu i dactegau tywyll yr 20fed ganrif ddiffinio'r 21ain?" dwedodd ef.\nYn gynharach, cyfarfu Obama ag Arlywydd-ethol Wcráin, Petro Poroshenko, ac addawodd gefnogaeth i gynlluniau i adfer heddwch i’r wlad.\nGalwodd Obama Poroshenko yn “ddetholiad doeth” i arwain yr Wcrain, a dywedodd y gallai’r genedl ddod yn ddemocratiaeth fywiog, lewyrchus pe bai cymuned y byd yn sefyll y tu ôl iddi.\nEtholwyd Poroshenko, gwneuthurwr melys biliwnydd, ym mis Mai.\nAddawodd Obama filiwn $ 5 o gymorth milwrol i Kiev gan gynnwys arfwisg y corff a gogls golwg nos.\nMae'r cymorth yn dilyn $ 18m a addawyd ers dechrau mis Mawrth ar gyfer bwyd, dillad, radios ac offer arall.\nMae Obama bellach wedi cyrraedd Brwsel ar gyfer cyfarfod o brif genhedloedd diwydiannol G7 (5 Mehefin), y cyntaf ers i Rwsia gael ei thynnu o’r G8 mewn protest dros ei anecsio o’r Crimea ym mis Mawrth.\nMae disgwyl iddo fynychu coffáu pen-blwydd 70 yn y glaniadau D-Day yn Normandi ddydd Gwener. Bydd Arlywydd Rwsia Vladimir Putin hefyd yn y seremoni ond does gan y ddau arweinydd ddim cyfarfod wedi'i drefnu.\nBydd Poroshenko yn y coffau cyn ei urddo ddydd Sadwrn. Dywedodd nad oedd yn diystyru cwrdd â Putin.\nDywedodd ei fod yn gweithio ar gynllun heddwch yn cynnwys datganoli pŵer, amnest eang ac etholiadau lleol.\nTwrci yn ymuno â rhaglen ymchwil ac arloesi Horizon 2020\nUE i bennu cyfraniad mawr at weithredu hinsawdd fyd-eang yn fwy uchelgeisiol yn y gynhadledd Bonn\nMyfyriodd Llywydd y Comisiwn Ewropeaidd, Ursula von der Leyen, ar y diwedd serth i genhadaeth NATO yn Afghanistan yn ei chyfeiriad 'Cyflwr yr UE' (SOTEU). Mae digwyddiadau’r haf wedi rhoi hwb newydd i Undeb Amddiffyn Ewrop.\nDisgrifiodd Von der Leyen y sefyllfa fel un a gododd “gwestiynau trwblus iawn” i gynghreiriaid NATO, gyda’i ganlyniadau i Afghanis, dynion a menywod y lluoedd arfog, yn ogystal ag i weithwyr diplomyddol a chymorth. Cyhoeddodd Von der Leyen ei bod yn rhagweld y byddai datganiad ar y cyd o’r UE-NATO yn cael ei gyflwyno cyn diwedd y flwyddyn, gan ddweud bod “ni” ar hyn o bryd yn gweithio ar hyn gydag Ysgrifennydd Cyffredinol NATO, Jens Stoltenberg.\nUndeb Amddiffyn Ewropeaidd\nMae llawer wedi bod yn feirniadol o fethiant yr UE i ddefnyddio ei grwpiau brwydr. Ymosododd Von der Leyen ar y mater yn uniongyrchol: “Gallwch chi gael y grymoedd mwyaf datblygedig yn y byd - ond os nad ydych chi byth yn barod i'w defnyddio - o ba ddefnydd ydyn nhw?” Dywedodd nad diffyg gallu oedd y broblem, ond diffyg ewyllys gwleidyddol.\nDywedodd Von der Leyen fod y ddogfen Cwmpawd Strategol sydd ar ddod, sydd i’w chwblhau ym mis Tachwedd, yn allweddol i’r drafodaeth hon: “Rhaid i ni benderfynu sut y gallwn ddefnyddio’r holl bosibiliadau sydd eisoes yn y Cytuniad. Dyma pam, o dan Arlywyddiaeth Ffrainc, y bydd yr Arlywydd Macron a minnau yn cynnull Uwchgynhadledd ar amddiffyn Ewrop. Mae'n bryd i Ewrop gamu i'r lefel nesaf. ”\nGalwodd Von der Leyen am rannu mwy o wybodaeth er mwyn gwell ymwybyddiaeth sefyllfaol, rhannu gwybodaeth a gwybodaeth, ynghyd â dwyn ynghyd yr holl wasanaethau o ddarparwyr cymorth i'r rhai a allai arwain ar hyfforddiant yr heddlu. Yn ail, galwodd am well rhyngweithrededd trwy lwyfannau Ewropeaidd cyffredin, ar bopeth o jetiau ymladd i dronau. Taflodd allan y syniad o hepgor TAW wrth brynu offer amddiffyn a ddatblygwyd ac a gynhyrchwyd yn yr UE, gan ddadlau y byddai hyn yn helpu i ryngweithredu a lleihau dibyniaeth. Yn olaf, ar seiber dywedodd fod angen Polisi Amddiffyn Seiber Ewropeaidd ar yr UE, gan gynnwys deddfwriaeth ar safonau cyffredin o dan Ddeddf Seiber Cydnerthu Ewropeaidd newydd.\nAm beth rydyn ni'n aros?\nWrth siarad ar ôl araith von der Leyen, dywedodd cadeirydd Manfred Weber ASP Plaid y Bobl Ewropeaidd: “Rwy’n croesawu’n llawn y mentrau gan y cyngor amddiffyn yn Ljubjana. Ond beth ydyn ni'n aros amdano? Mae Cytundeb Lisbon yn rhoi pob opsiwn i ni, felly gadewch i ni wneud hynny a gadewch i ni ei wneud nawr. ” Dywedodd fod yr Arlywydd Biden eisoes wedi ei gwneud yn glir nad oedd yr Unol Daleithiau eisiau bod yn heddwas y byd mwyach ac ychwanegodd fod China a Rwsia yn aros i lenwi’r gwactod: “Byddem yn deffro mewn byd lle na fydd ein plant eisiau. i fyw. ”\nMedi 11, 2021\nAr 11 Medi 2001, lladdodd yr ymosodiad mwyaf marwol yn hanes yr UD bron i 3,000 o bobl ac anafu mwy na 6,000 pan darodd hediadau teithwyr a herwgipiwyd i Ganolfan Masnach y Byd, y Pentagon ac i gae yn Sir Somerset, Pennsylvania.\nRydym yn anrhydeddu cof y rhai a gollodd eu bywydau ar y diwrnod hwn, 20 mlynedd yn ôl. Nid anghofir dioddefwyr terfysgaeth. Rwy’n mynegi fy nghydymdeimlad twymgalon â phobl America, yn enwedig y rhai a gollodd eu hanwyliaid yn yr ymosodiadau. Mae ymosodiadau terfysgol yn ymosodiadau yn ein herbyn ni i gyd.\nRoedd 9/11 yn nodi tro mewn hanes. Newidiodd yr agenda wleidyddol fyd-eang yn sylfaenol - am y tro cyntaf erioed, galwodd NATO Erthygl 5, gan ganiatáu i'w aelodau ymateb gyda'i gilydd i amddiffyn eu hunain, a lansiodd y rhyfel yn erbyn Afghanistan.\n20 mlynedd yn ddiweddarach, mae grwpiau terfysgol fel Al Qaida a Da'esh yn parhau i fod yn weithgar ac yn ffyrnig mewn sawl rhan o'r byd, er enghraifft yn y Sahel, y Dwyrain Canol ac Affghanistan. Mae eu hymosodiadau wedi achosi miloedd o ddioddefwyr ledled y byd, poen a dioddefaint enfawr. Maent yn ceisio dinistrio bywydau, niweidio cymunedau a newid ein ffordd o fyw. Gan geisio ansefydlogi gwledydd yn eu cyfanrwydd, maent yn ysglyfaethu yn benodol ar gymdeithasau bregus, ond hefyd ein democratiaethau Gorllewinol a'r gwerthoedd yr ydym yn sefyll drostynt. Maen nhw'n ein hatgoffa bod terfysgaeth yn fygythiad rydyn ni'n byw gyda hi bob dydd.\nNawr, fel bryd hynny, rydyn ni'n benderfynol o ymladd terfysgaeth yn ei holl ffurfiau, unrhyw le. Rydym yn sefyll mewn edmygedd, gostyngeiddrwydd a diolchgarwch i'r rhai sy'n peryglu eu bywydau i'n hamddiffyn rhag y bygythiad hwn ac i'r rhai sy'n ymateb yn dilyn ymosodiadau.\nMae ein profiad gwrthderfysgaeth wedi ein dysgu nad oes atebion hawdd, nac atebion cyflym. Efallai na fydd ymateb i derfysgaeth ac eithafiaeth dreisgar trwy rym a milwrol yn unig yn helpu i ennill calonnau a meddyliau. Felly mae'r UE wedi cymryd agwedd integredig, gan fynd i'r afael ag achosion sylfaenol eithafiaeth dreisgar, torri ffynonellau cyllido terfysgwyr i ffwrdd a ffrwyno cynnwys terfysgol ar-lein. Mae pum cenhadaeth diogelwch ac amddiffyn yr UE ledled y byd yn orfodol i gyfrannu at y frwydr yn erbyn terfysgaeth. Yn ein holl ymdrechion, rydym yn ymrwymo i amddiffyn bywydau diniwed, ein dinasyddion a'n gwerthoedd, yn ogystal â chynnal hawliau dynol a chyfraith ryngwladol.\nMae'r digwyddiadau diweddar yn Afghanistan yn ein gorfodi i ailfeddwl am ein dull, gan weithio gyda'n partneriaid strategol, fel yr Unol Daleithiau a thrwy ymdrechion amlochrog, gan gynnwys gyda'r Cenhedloedd Unedig, y Glymblaid Fyd-eang i Drechu Da'esh a'r Fforwm Gwrthderfysgaeth Byd-eang (GCTF ).\nAr y diwrnod hwn, ni ddylem anghofio mai'r unig ffordd ymlaen yw sefyll yn unedig a chadarn yn erbyn pawb sy'n ceisio niweidio a rhannu ein cymdeithasau. Bydd yr UE yn parhau i weithio gyda'r Unol Daleithiau a'i holl bartneriaid i wneud y byd hwn yn lle mwy diogel.


Gohebwyr ifanc yn Sir Gaerfyrddin yn ymchwilio i sbwriel yn ystod ymgyrch glanhau traeth Porth Tywyn | Keep Wales Tidy\nDaeth disgyblion o Ysgolion Uwchradd Glan-y-Môr, Bryngwyn a Coedcae ynghyd am ddiwrnod addysg a drefnwyd gan yr elusen amgylcheddol Cadwch Gymru’n Daclus.\nCymerodd dros ddeugain o bobl ifanc ran yn y diwrnod addysg a gynhaliwyd gan Ysgol Glan-y-mor ym Mhorth Tywyn, Sir Gaerfyrddin ar 15 Ionawr. Roedd y diwrnod yn cynnwys gweithgareddau a gweithdy ar leihau gwastraff plastig ac yna ymgyrch glanhau’r traeth lleol, Gorllewin Porth Tywyn.\nTrefnwyd y diwrnod fel rhan o gystadleuaeth Gohebwyr Ifanc yr Amgylchedd gyda chymorth gan Eco-Sgolion Cymru a chynhelir y ddwy raglen yng Nghymru gan Cadwch Gymru’n Daclus.\nNod YRE Litter Less yw ymgysylltu ac addysgu plant a phobl ifanc ar faterion sbwriel a’u hannog i wneud dewisiadau cadarnhaol. Eleni, mae YRE yng Nghymru yn canolbwyntio ar ‘Leihau Gwastraff Plastig' ac mae’r gystadleuaeth yn gyfle i awgrymu ac ymchwilio i atebion i leihau gwastraff plastig.\nYn ystod yr ymgyrch glanhau’r traeth, tynnodd y disgyblion luniau a chofnodi’r mathau gwahanol o sbwriel a ganfuwyd ar y traeth gyda’r bwriad o greu ceisiadau ar gyfer cystadleuaeth YRE.\nDywedodd Joanna Freidli, Cydlynydd YRE Cadwch Gymru’n Daclus;\nMae Gohebwyr Ifanc yr Amgylchedd yn dathlu pobl ifanc ddawnus sy’n mynegi angerdd tuag at ddiogelu ein planed. Mae’n hanfodol eu cynnwys yn ein gwaith i fynd i’r afael â materion sbwriel, ac mae’n wych gweld y tair ysgol uwchradd hyn yn codi ymwybyddiaeth o’r broblem blastig. Edrychwn ymlaen at weld eu ceisiadau YRE.\nI ganfod sut gallwch gymryd rhan, neu i annog pobl eraill i gymryd rhan, ewch i dudalen YRE.


Cydweithio’n ysgogi arloesi | Prifysgolion Cymru\nCydweithio’n ysgogi arloesi\nCreu uwch-dechnoleg sy’n cael eu defnyddio gan wyddonwyr i fesur y cydrannau sy’n ffurfio’r deunyddiau sydd o’n cwmpas\nMae’r Brifysgol Agored yng Nghymru wedi cydweithio â chwmni Nu Instruments yn Wrecsam, cwmni Prydeinig blaenllaw sy’n dylunio a chynhyrchu sbectromedrau màs, er mwyn creu offer uwch-dechnoleg sy’n cael eu defnyddio gan wyddonwyr i fesur yn fanwl-gywir y cydrannau sy’n ffurfio’r deunyddiau sydd o’n cwmpas.\nDechreuodd Nu Instruments fel cwmni bach yn Wrecsam yn 1995 ond mae wedi tyfu erbyn hyn i fod yn gwmni rhyngwladol blaenllaw. Mae’n gwneud sbectromedrau màs uwch-dechnoleg sy’n cael eu dylunio a’u hadeiladu yng Ngogledd Cymru gan y 100 o bobl sy’n gweithio i’r cwmni. Defnyddir sbectromedrau màs NU Instruments gan wyddonwyr i fesur y cydrannau sy’n ffurfio’r deunyddiau o’n cwmpas. Datblygwyd cynnyrch cyntaf Nu Instruments, y ‘Nu Plasma’, mewn cydweithrediad â’r Brifysgol Agored a Phrifysgol Rhydychen, ac mae’r cysylltiadau hynny wedi parhau wrth i’r cwmni dyfu.\n“Mae cydweithio â gwyddonwyr ac ymchwilwyr mewn sefydliadau academaidd fel y Brifysgol Agored wedi’n helpu ni i arloesi, gwthio ffiniau a bod ar y blaen ym maes gwyddoniaeth ddadansoddol.” Rheolwr Gyfarwyddwr, Nu Instruments